สำหรับก๋วยเตี๋ยวราดหน้าหมู ผมให้ร้านนี้เป็นที่หนึ่ง อร่อยจนไม่มีคำจะติ หมูหมัก นิ่ม และมีรสชาติในตัว ผักคะน้า ไปกี่ครั้งไม่เคยเลยที่จะเคี้ยวจนเจอกาก จนถึงต้องคายออกมา เป็นยอดผักจริงๆ ถ้าไม่ใช่ยอด ก็จะเป็นผักที่กรอบจนไม่มีกากใย 

ในส่วนของหมูสะเต๊ะ แน่นอนว่าในภูเก็ตมีหลายเจ้า แต่สำหรับผม หมูสะเต๊ะของร้านนี้ อร่อยที่สุดเพราะเขาหั่นหมูชิ้นหนา เมื่อเวลาย่างให้สุกพอดีเนื้อหมูข้างในจะมีความชุ่มฉ่ำ และนิ่ม เวลากินหมูสะเต๊ะของร้านนี้ ผมไม่ต้องจิ้ม น้ำจิ้มอาจาดเลยด้วยซ้ำ กินเปล่าๆก็อร่อย 

ดังนั้นร้านนี้ ผมแทบไม่ต้องคิดเลยที่จะให้ 5 ดาว ถ้าใครอ่านจนจบแล้ว ยังไม่เชื่อ เชิญพิสูจน์ได้ด้วยตัวเองที่ร้านเลยครับ